Norges Roforbund

Norges Roforbund (NR) (stiftet som Norsk Forening for Roidræt 9. april 1900) representerer og leder roidretten som en sammenslutning av norske rokretser og -klubber. Forbundet fremmer samarbeid mellom kretser og klubber, og bistår i opprettelse av nye klubber. NR er tilsluttet Norges idrettsforbund og olympiske og paralympiske komité, Nordisk Roforbund, og Fédération Internationale des Sociétes d'Aviron (FISA); Det internasjonale roforbundet.

Bakgrunn 
I løpet av 1890-årene utviklet det seg en interesse for roing som idrett i studentiljøet i Oslo. Stiftelsen av Norske Studenters Roklub, NSR, ble startet i 1897 av Peter Torgersen fra Ormsund Roklub og Nikolai Paus fra Christiania Roklub (CR). Initiativet til et landsomfattende ro-forbund kommer fra NSR og «Norsk Forening for Roidræt» ble stiftet 9. april 1900.

Historie 
Styret i forbundet besluttet å skifte navn til Norges Roforbund i 1910. Det første stevne for lands-kapproing ble holdt den 24. juni 1900 i Holtekilen med Norske Studenter som arrangør. NR var med å stifte Nordisk roforbund i Stockholm den 27. februar 1910, og det første nordiske mesterskap ble arrangert på Kalvebod strand ved København 9. juli 1910.

I 1916 hadde NR fått så mange medlemsklubber at en så det hensiktsmessig å dele klubbene inn i kretser. Antall aktive medlemmer økte også, og nådde en topp i 1919 med 1539 registrerte. I 1920 hadde forbundet 18 medlemsklubber. En vesentlig nedgang i 1920-årene fulgte, og en ny medlemsvekst begynte først fra og med 1930.

Harriet Hafsøe grunnla 12. juni 1929 Oslo Kvinnelige Roklubb. Antall kvinnelige klubber økte til 20 innen 1950.

Norges Roforbunds gullmedalje 

Gullmedaljen til Norges Roforbund er tildelt:
1916 Peter Torgersen
1918 Hannibal Fegth
1939 Rolf Neegaard
1960 Anton Johansen
1978 Alf Hansen
1978 Frank Hansen

Ledere 

Styreledere i NR:

1900–11 Ole Sverre, CR
1912–13 Einar Wettre, CR
1914–17 Leif Sundt Rode, NSR 
1918–21 Jens Knudsen, Bergens Roklub
1922–25 A. Corneliussen, NSR
1926 Eskild Jensen, CR
1927–29 Nils Solberg, NSR
1930–34 Rolf Neegaard, Ormsund Roklub
1935–38 Hans Blom, CR
1939–47 Rolf Manskow, CR
1948–49 Ove Roll, Bergens Roklub
1950–52 Knut Gråbø, CR
...
 1953–55 Bernhard Christiansen
 ?–1956–? Gunnar Schjøll
 1960–61 Jacques Michelet
...
 1968–71? Lauritz S. Rode
 1970?–75 Jens Gustav Grevstad
 ?–? Thorleif Torgersen
...
 2011?–15 Erling Storm
 2015–d.d. Hans-Jørgen Arvesen

Referanser

Eksterne lenker 
 

Roforbund
Organisasjoner etablert i 1900
Sport i Norge i 1900
Roing i Norge